Je Jehans, sires de Trichastel, faiz savoir à touz ces qui verront ces lattres que je suis hons liges contre toutes genz qui puent morir et vivre à [noble baron] Jeham, conte de Bourgoigne et signour de Salins, sauve la feauté l’avesque de Langres et le duc de Bourgoigne; et pour ce m’a il donné à toutjormais sexante livres d’estevenans, à panre chascun an, le jour de feste saint Andrey, es rantes de ses poys de Salins. Et pour ce que ceste chose soit ferme et estauble, j’ay mis mon seel en ces lettres. Ce fut fait en l’an de l’incarnation Nostre Signour mil CC cinquante et XII et dous (sic), ou mois d’avril.